wickkiey/tamil-wikipedia-chunked huggingface dataset:
# தமிழர் அளவை முறைகள்

## நீட்டலளவை

### நிலவளவை

இது குழிக்கணக்கு எனப்படும். அவை வருமாறு;-  
1. **16** சாண் = **1** கோல்
1. **18** கோல் = **1** குழி
1. **100** குழி = **1** மா
1. **240** குழி = **1** பாடகம்
1. **20** மா = **1** வேலி
1. 1 மரக்கால் வேலைபாடு (நெல் நடவுக்கு தேவையான விதைகள்) – 8 சென்ட்
1. 12.5 மரக்கால் வேலைபாடு - 100 சென்ட் - 1 ஏக்கர்
1. 40 மரக்கால் = 1 புட்டி
1. 1 குழி - 144 சதுர அடி
1. 1 மா - 100 குழி (10000 சதுர அடி)
1. 1 காணி - 4 மா (40000 சதுர அடி = 92 சென்ட் = 0.92 ஏக்கர்) – 400 குழி
1. 1 வேலி - 7 காணி (6.43 ஏக்கர் = 2.6 எக்டர்)
1. 1 பர்லாங்கு - 220 கெசம் (660 அடி)
1. 1 நிலம் (ground) – 2400 சதுர அடி - 5.5 சென்ட் - 223 சதுர மீட்டர்  
;குறிப்பு  
- செய் என்ற ஒரு நில அளவு, சங்க காலத்தில் இருந்தது.
- நிலவரி முறை - நிலவரியை கணிக்க நிலவளவை நடத்தின அதிகாரி உலகளந்தான் எனப்பட்டான்.
- அவன் கையாண்ட அளவுகோல், **உலகளந்த கோல்** எனப்பட்டது.
- இம்முறை முதலாம் இராசராசன் காலத்தில் ஒரு முறையும்,முதற் குலோத்துங்கன் காலத்தில் ஒருமுறையும், மூன்றாங்குலோத்துங்கன் காலத்தில் ஒரு முறையும் அளக்கப்பட்டது.
- இறையிறுக்குங்கோல், குடிதாங்கிக் கோல்''' எனப்படும் அளவைகள், நாட்டின் எல்லை மாறும் போதெல்லாம் அளக்க பயன்பட்டது.
- நிலங்கள் மிக நுட்பமாக அளக்கப்பட்டன.  
**எடுத்துக்காட்டு**  
- இதில் குறிக்கப்பட்ட நில அளவு 1/52,428,800,000 வேலி.
# தமிழர் அளவை முறைகள்

## கால வாய்ப்பாடு / தெறிப்பு அளவை

நொடி, நாழிகை, நாளெனக் காலத்தைக் கணிப்பது தெறிப்பு அளவை ஆகும்.  
| அளவை | அளவை முறை | குறிப்புகள் |  |
| --- | --- | --- | --- |
| 1 குழி(குற்றுழி) | கார்த்திகை நாள்மீன் ஒரு முறை மின்னும் நேரம் |  |  |
| 10 குழி | 1 கண்ணிமை | கண்ணை இமைக்கும் நேர அளவு |  |
| 2 கண்ணிமை | 1 கைந்நொடி | கையை நொடிக்கும் நேர அளவு |  |
| 2 கைந்நொடி | 1 மாத்திரை | 60 நிமிடம் | தற்கால ஒரு மணிநேரம் |
| 3¾ நாழிகை | 1 முகூர்த்தம் |  |  |
| 12,96,000(6x2,16,000) ஆண்டு | திரேதாயுகம் |  |  |
| 2000 சதுர்யுகம் | 1 நான்முகன் பேராயுள் |  |  |
| 100 நான்முகன் பேராயுள் | 1 ஆதிநான்முகன் யுகம் | } |  |
# தமிழர் அளவை முறைகள்

## கால வாய்ப்பாடு / தெறிப்பு அளவை

### சிறுபொழுது

1. காலை - முதல் சிறுபொழுது - 1 சாமம் முதல் 4 சாமம் வரை ( 6 முதல் 10 மணி வரை)
1. நண்பகல் - இரண்டாம் சிறுபொழுது - 5 சாமம் முதல் 8 சாமம் வரை (10 முதல் 2 மணி வரை)
1. எற்பாடு - மூன்றாம் சிறுபொழுது - 9 சாமம் முதல் 12 சாமம் வரை (2 முதல் 6 மணி வரை)
1. மாலை - நான்காம் சிறுபொழுது - 13 சாமம் முதல் 16 சாமம் வரை (6 முதல் 10 மணி வரை)
1. யாமம் - ஐந்தாம் சிறுபொழுது - 17 சாமம் முதல் 20 சாமம் வரை (10 முதல் 2 மணி வரை)
1. வைகறை - ஆறாம் சிறுபொழுது - 21 சாமம் முதல் 24 சாமம் வரை (2 முதல் 6 மணி வரை)
# தமிழர் அளவை முறைகள்

## கால வாய்ப்பாடு / தெறிப்பு அளவை

### பெரும்பொழுது

1. கார் - ஆவணி, புரட்டாசி
1. கூதிர் - ஐப்பசி, கார்த்திகை
1. முன்பனி - மார்கழி, தை
1. பின்பனி - மாசி, பங்குனி
1. இளவேனில் - சித்திரை, வைகாசி
1. முதுவேனில் - ஆனி, ஆடி
# தமிழர் அளவை முறைகள்

## சார்த்தல்

சுரம், ஒலி, நிறம், உரு முதலியவற்றைக் கூறி “இப்படி”, “அதைப்போல” என்று ஒப்பிட்டு அளப்பது சார்த்தல் அளவை ஆகும்.
# தமிழர் அளவை முறைகள்

## நாணயம்

1 பல் - 0.9 உளுந்து (கிரைன்)  
8 பல் - 1 செங்காணி (செப்பு) – 7.2 உளுந்து (கிரைன்)  
0.25 செங்காணி - 1 கால் காணி - 1.8 உளுந்து (கிரைன்)  
64 பல் - 1 காணப்பொன் (காசுப்பணம் (பொன்)) – 57.6 உளுந்து (கிரைன்)  
1 இரோமானிய தினாரியம் 2 காணப்பொன்னுக்கும், 1 செங்காணிக்கு கொடுத்து வர்த்தகம் செய்யப்பட்டது - 124 உளுந்து (கிரைன்)  
12 பை - 1 அணா  
16 அணா - 1 ரூபாய்
# தமிழர் அளவை முறைகள்

## நாணயம்

### பிற்கால நாணய அளவை

1 அணா - 3 துட்டு  
1/4 அணா - 3/4 துட்டு  
4 அணா - 25 பைசா  
8 அணா - 50 பைசா
பணம் - வெள்ளிக்காசு
துட்டு - செப்புக்காசு
# தமிழர் அளவை முறைகள்

## காண்க

- தொல்காப்பியம் சுட்டும் அளவைப்பெயர்கள்
- பண்டைய படை வகுப்புப் பெயர்கள்(எண்ணலளவை)
- படைப்பிரிவுகளின் கணக்கு(எண்ணலளவை)
# பண்டைய தமிழர் விருதுகள்

பண்டைய தமிழர் வரலாற்றில் தொழில், கலை, வீரம் முதலானவற்றில் சிறந்து விளங்கும் பெருமக்களுக்கு விருதுகள் வழங்கிச் சிறப்பிக்கப்பட்டதைக் காணமுடிகிறது. இந்த விருதுகள் அரசவையில் வழங்கிப் போற்றப்பட்டன.  
- எட்டி – சிறந்த வணிகர்
- காவிதி – சிறந்த உழவர்
- கிழார் – ஊர்த்தலைவர், புலவர்
- கிழான் – ஊர்த்தலைவன், சிற்றரசன்
- தலைக்கோல் - சிறந்த அவைக்கூத்து நாட்டியக்காரி
- தாமரை (விருது) – சிறந்த தெருக்கூத்து விறலி
- மாசாத்துவன் – தரைவணிகரின் தலைவன் சிலப்பதிகாரக் கோவலனின் தந்தை. **காண்க** * சாத்து, * சாத்தனார்
- மாநாய்கன் – கடல்வணிகரின் தலைவன் சிலப்பதிகாரக் கண்ணகியின் தந்தை
- மாராயம் – சிறந்த படைவீரன்
# வெளித் திசையன் குறிப்பேற்றம்

**வெளித் திசையன் குறிப்பேற்றம்** (Space vector modulation) என்பது துடிப்பு அகலக் குறிப்பேற்றத்தைக் கட்டுப்படுத்தும் ஒரு நெறிமுறையாகும். இது மாறுதிசை மின்சார அலைவடிவங்களை உருவாக்கப் பயன்படும்; பல டி-வகை மிகைப்பிகளைப் பயன்படுத்தி நேர் மின்னோட்டத்தில் இருந்து வேகங்கள் மாறுபடும் முத்தறுவாய் மாறுதிசை ஆற்றலூட்டு இயக்கிகளை ஓட்ட பெரும்பாலும் பயன்படும். வெவ்வேறு தரத்தினையும், கணிப்புத் தேவைகளையும் பொருத்து பல்வேறு வகைகளில் வெளித் திசையன் குறிப்பேற்றம் அமைகின்றன. இது தற்போது வளர்ச்சியடையும் துறை யாது என்றால் அது இந்த நெறிமுறைகளை இயல்பாக விரைவு இணைப்புமாற்றம் செய்யும் பொழுது உருவாகும் மொத்தச் சீரிசை உருக்குலைவைக் குறைப்பதாகும்.
# திண்மநிலை (மின்னணுவியல்)

**திண்மநிலை மின்னணுவியல்** (Solid-state electronics) என்பது மின்னிகள் அல்லது மின்னூட்ட ஏந்திகள் திண்மப்பொருட்களுக்குள்ளேயே முழுவதும் கட்டுறக்கூடியத் திண்மப்பொருட்களினால் கட்டியமைத்தச் சுற்றுகள் அல்லது கருவிகள் ஆகும். இக்கலைச்சொல் சில வேளைகளில் வெற்றிடம் மற்றும் வளிம மின்னிறக்கக் குழாய்கள் போன்ற ஆரம்பத் தொழினுட்பங்களைக் குறிக்கப்பயன்படும். திண்மநிலை என்ற சொல்லில் இருந்து இவ்வாறான மின்னணு-இயக்கவியல் கருவிகளைக் (அஞ்சல்கள், இணைப்புமாற்றிகள், வன்பொருட்கள் மற்றும் நகரும் பாகங்களுடன் உள்ள பிறக் கருவிகள்) குறிக்காமல் பயன்படுத்துவது ஒரு மரபுமுறையாகும்.
# மாநாய்கன்

நாவாய் வணிகனை ‘நாய்கன்’ என்றனர்.  
உறையூர்ப் பொருங்கோழி நாய்கன் மகள் நக்கண்ணையார் சங்ககாலப் புலவர்களில் ஒருவர். இந்தப் புலவரின் தந்தை ‘உறையூர்ப் பெருங்கோழி நாய்கன்’ எனப் போற்றப்பட்டவர். இவரது இயற்பெயர் தெரியவில்லை. பெருங்கோழி என்னும் சொல் கோழியார் எனவும் வழங்கப்பட்ட உறையூரைக் குறிக்கும். நாய்கன் என்னும் சொல் நீர்வழி தொழிலாளியைக் குறிக்கும். இவன் காவிரியாற்றைக் கடக்க நாவாய் ஓட்டி உதவிய வணிகன்.  
சிலப்பதிகாரக் கண்ணகியின் தந்தை ‘மாநாய்கன்’ எனப் போற்றப்பட்டான். நாய்கன் எனப்பட்ட வணிகர்களின் தலைவனை **‘மாநாய்கன்’** என்றனர். அன்றியும் நாவாய் ஓட்டியவனை ‘நாய்கன்’ என்றும். பெரிய நாவாய்களைப் கடலில் ஓட்டியவனை ‘மாநாய்கன் என்றும் வழங்கினர் என்றும் கொள்ளலாம்.
# மாநாய்கன்

## மாநாய்கன் வரலாறு

கண்ணகியின் தந்தை மாநாய்கன். அவன் மழைமேகம் போல வழங்கும் கொடையாளி. தன் மருமகன் கோவலனை பாண்டியன் கொலை செய்தான் என்பது கேட்டு வருந்தினான். சம்பந்தி மாசாத்துவானும் தானும் தம்மிடம் இருந்த செல்வங்களை யெல்லாம் தானமாகக் கொடுத்துவிட்டு இருவருமாகத் துறவு பூண்டனர்.  
- **காண்க** - பண்டைய தமிழர் விருதுகள்
# சாத்து

சாத்து என்பது சார்ந்து செல்லும் வணிகர் கூட்டம்.
- பண்டங்களைக் கழுதையில் ஏற்றிக்கொண்டு அவர்கள் செல்வது வழக்கம். பல வழிகள் ஒன்றுகூடும் இடங்களில் இருந்துகொண்டு அரசனின் காவலர் ‘உல்கு’ என்னும் சுங்கவரி வாங்குவதோடு மட்டுமல்லாமல் சாத்து வணிகர்களுக்கு உதவியாகவும் இருப்பார்கள்.
- சாத்துக் கூட்டம் ஊரில் வந்து தங்கிய காலத்தில் பகைவர் தாக்க வந்தால் தண்ணுமை முழக்கி அவர்களைச் செல்லவேண்டாம் எனத் தடுப்பர்.
- காட்டுத்தீ எரித்த இடங்களில் சாத்துக் கூட்டம் வழி தடுமாறும். அங்குப் புலியும் யானையும் தாக்கிக்கொள்ளும்.
- உப்பு வணிகச் சாத்து சமைத்து உண்ட அடுப்புத் தீயில் மழவர் கூட்டம் தமது கறித்துண்டுகளை சுட்டுத் தின்பர்.
- சாத்துக் கூட்டத்துக்கு வழிப்பறி அச்சமும் உண்டு.
- மதுரைக்குச் செல்லும் வழியில் கோவலனை வழிமறித்த ‘வனசாரியை’ என்னும் பெண் தெய்வம் தான் சாத்துக் கூட்டத்துடன் வந்து வழியில் தனிமைப்பட்டதாகக் கூறுகிறது.
# சாத்தனார்

சாத்தன் சாத்து என்னும் வணிகர் கூட்டத்தில் ஒருவனைச் சாத்தன் எனக் குறிப்பிடுவது தமிழ்நெறி.
- பெரும்பெயர்ச் சாத்தன் எனப் போற்றப்படும் பாண்டியன் கீரஞ்சாத்தன் ஒரு வள்ளலாகவும், போர்வீரனாகவும் விளங்கினான். புறம் 178
- வல்வேல் சாத்தன் எனப் போற்றப்பட்ட ஒல்லையூர் கிழர் மகன் பெருஞ்சாத்தன் ஒரு வள்ளல். புறம் 242
- அறப்பெயர்ச் சாத்தன் எனப் போற்றப்பட்ட சோழநாட்டுப் பிடவூர் கிழார் மகன் பெருஞ்சாத்தன் வானம் வறண்டுபோன காலத்தில் உதவிய வள்ளல் புறம் 395
- சங்ககாலப் புலவர்களில் பலர் சாத்தன் என்னும் பெயர் பூண்டு வாழ்ந்தனர்.  
1. அழிசி நச்சாத்தனார்
1. ஆடுதுறை மாசாத்தனார்
1. ஆலம்பேரி சாத்தனார்
1. உறையூர்க் கதுவாய்ச் சாத்தனார்
1. உறையூர் முதுகண்ணன் சாத்தனார்
1. ஒக்கூர் மாசாத்தனார்
1. கருவூர்க் கதப்பிள்ளைச் சாத்தனார்
1. கருவூர்ச் சேரமான் சாத்தன்
1. கருவூர்ப் பூதஞ்சாத்தனார்
1. சாத்தனார்
1. சீத்தலைச் சாத்தனார்
1. செய்திவள்ளுவன் பெருஞ்சாத்தன்
1. தொண்டி ஆமூர்ச் சாத்தனார்
1. பிரான் சாத்தனார்
1. பெருஞ்சாத்தனார்
1. பெருந்தலைச் சாத்தனார்
1. பெருந்தோள் குறுஞ்சாத்தன்
1. பேரிசாத்தனார்
1. மோசி சாத்தனார்
# எதிர்பார்ப்பு (உணர்ச்சி)

**எதிர்பார்ப்பு** (*anticipation*) என்பது பற்றுதலுடன் இன்பம் தரும் அல்லது பரவசமளிக்கும் சில நிகழ்வுகளை எதிர்காலத்தில் நடக்கும் என்னும் எண்ணங்களைக் குறிக்கும் உணர்வு. இது நல்லதிற்கு ஏங்குதலாகக்கூட இருக்கலாம்.
# எதிர்பார்ப்பு (உணர்ச்சி)

## எதிர்ப்புணர்வாக

ஜார்ஜ் எமான் வைல்லாண்ட் என்பவர் மன உளைச்சலையும் மன அழுத்தத்தினையும் எதிர்கொள்ளும் ஒரு நம்பகமான உணர்வாக எதிர்பார்ப்பினை கூறுகிறார். ஒரு கடினமான பணியினை அது எவ்வாறிருக்கும் என்ற எதிர்பார்ப்பினைக் கொண்டு எளிதில் எதிர்கொண்டு வெல்ல இயலும் என்றும் கூறுகிறார். அகவை கூடக்கூட இவ்வாறான நேர்மறை எதிர்பார்ப்புக்கள் கூடும் மற்றும் அதனால் உளவியல் நன்மைகள் விளையும் என்பதனையும் ஆய்வு கொண்டு கண்டறிந்துள்ளார்.
# எதிர்பார்ப்பு (உணர்ச்சி)

## ஆசையாக

"எதிர்பார்க்கும் உணர்வு என்பது பாலியல் ரீதியான ஆவலாகவும் கருதப்படுகிறது" புணர்ச்சி என்பது ஒரு மகிழ்ச்சிகரமான நிகழ்வாதலால் அதனை மனம் எதிர்பார்ப்பது இயல்பே. இது அதிகபட்ச மன எழுச்சியையும் அளிக்க உள்ளது.  
பொதுவாக எதிர்பார்ப்பு என்பது தினசரி நிகழ்வுகளின் உள்ளூர உந்துதல் எனவும் கூறலாம். இது பொதுவான எதிர்பார்ப்பு மற்றும் என்ன நிகழும் என்ற கணிப்புமாகும். ஒருவர் தன் வாழ்வினை ரசிக்கவும் மகிழவும் வலிகளிலிருந்து மீளவும் எதிர்பார்ப்பு முக்கியம் என்று உளவியல் நிபுணர்கள் கூறுகின்றனர்.
# அபிராமி அம்மைப் பதிகம்

**அபிராமி அம்மைப் பதிகம்** என்னும் நூல் அபிராமி அந்தாதி அருளிய அபிராமி பட்டர் (இயற்பெயர்: சுப்ரமணிய ஐயர்) இயற்றியது. இந்நூலில் அபிராமித்தாயைப் போற்றி இரு பதிகங்கள் உள்ளன.
# அபிராமி அம்மைப் பதிகம்

## முதலாவது பதிகம்

### காப்பு

:தூயதமிழ்ப் பாமாலை சூட்டுதற்கு மும்மதம், நால்வாய்,
:ஐங்கரன்தாள் வழுத்துவாம் - நேயர்நிதம்
:எண்ணும் புகழ்க்கடவூர் எங்கள்அபி ராமவல்லி
:நண்ணும்பொற் பாதத்தில் நன்கு!
# அபிராமி அம்மைப் பதிகம்

## முதலாவது பதிகம்

### பதிகம்

இப்பதிகத்தில் மொத்தம் 11 பாடல்கள் பதினாறுசீர்கழிநெடிலடி ஆசிரிய விருத்தம்|ஆசிரிய விருத்தத்தால் பாடபெற்றுள்ளது.
# அபிராமி அம்மைப் பதிகம்

## இரண்டாவது பதிகம்

இவ்விரண்டாவது பதிகத்திலும் 11 பாடல்கள் பதினான்குசீர்கழிநெடிலடி ஆசிரிய விருத்தத்தால் பாடபெற்றுள்ளன.
# அபிராமி அம்மைப் பதிகம்

## எடுத்துக்காட்டு செய்யுள்

:மிகையும் துரத்த, வெம்பிணி யும்துரத்த,
::வெகுளி ஆனதும் துரத்த,
::மிடியும் துரத்த, நைரதிரை யும்துரத்த,
::மிகுவேத னைகளும் துரத்தப்,  
:பைகயும் துரத்த, வஞ்சைனயும் துரத்தப்,
::பசியென்பதும் துரத்தப்,
::பாவம் துரத்தப், பதிமோகம் துரத்தப்,
::பலகா யமும்துரத்த,  
:நைகயும் துரத்த, ஊழ்வினையும் துரத்தஎன்
::நாளும் துரத்த, வெகுவாய்
::நாவறண்டு ஓடிக்கால் தளர்ந்திடும் என்னை
::நமனும் துரத்து வானோ?  
:அகில உலகங்கட்கும் ஆதார தெய்வமே!
::ஆதி கடவூரின் வாழ்வே!
::அமுதீசர் ஒருபாகம் அகலாத சுகபாணி!
::அருள் வாமி! அபிராமியே!  
(11-வது பாடல், முதல் பதிகம்)
# முதலாம் சரபோஜி

யில் முதலாம் சரபோஜியின் உருவம்]]  
**முதலாம் சரபோஜி** (English: Serfoji I; Marathi: सरफोजी १) (1675–1728) என்பவர் மராத்திய அரசரான தஞ்சாவூரின் முதலாம் ஏகோஜியின் புதல்வராவார். இவர் 1712 முதல் 1728 வரை தஞ்சாவூர்ரை தலைநகராக கொண்டு ஆண்டு வந்தார். இவர் மராத்திய ஆட்சிப்பகுதிகளை விரிவு படுத்தியதோடு பல இலக்கியங்கள் உருவாகவும் காரணமாயிருந்தார்.
# முதலாம் சரபோஜி

## இலக்கியம்

சிவபரதம்
(Sivabharata) என்ற சமஸ்கிருத நூல் இவரின் முன்னோரான பேரரசர் வீர சிவாஜியின் வீரதீர பராக்கிரமங்களை உரைப்பதாகும். முதலாம் சரபோஜியின் காலத்தில் இது சிவாஜி சரித்திரம் என்று தமிழில் மொழிபெயர்க்கப்பட்டது.  
இவரது ஆட்சிக்காலத்தில் தான் அபிராமி பட்டர் வாழ்ந்து வந்தார் என்றும் அபிராமி அந்தாதி, அபிராமி அம்மைப் பதிகம் போன்ற நூல்களை இயற்றினார் என்றும் வரலாறு இயம்புகிறது.
# முதலாம் சரபோஜி

## சிற்பம்

இவருடைய காலத்தில் சக்கரபாணி கோயில் ஆக்கம் பெற்றுத் திகழ்ந்தது. இக்கோயில் மண்டபத்தில் சுமார் 6 அடி உயரமுடைய, நின்ற நிலையிலான அவருடைய பித்தளைச் சிற்பம் உள்ளது. அதற்கு அருகே சுமார் 3 அடி உயரமுடைய ஒரு பெண்ணின் உருவமும் பித்தளையில் உள்ளது. மராட்டியர் பாணியிலான தலைப்பாகை, நீண்ட அங்கிகளோடு கூடிய மராத்திய அரச உடை அணிந்து வலக் கையில் மலர் ஒன்றை ஏந்திய நிலையில் உள்ளார். மீசை மெலிந்து உள்ளது. அருகிலுள்ள பெண் இவருடைய மகளாக இருக்க வாய்ப்புள்ளது.
# ஆறுதல் ஈருருளி ஓட்டம்

**ஆறுதல் ஈருருளி ஓட்டம்** என்பது ஒரு விளையாட்டாகும். பெரும்பாலும் கிராமங்களில் நடைபெறும். இதில் கூடுதலாக இளைஞர்களே பங்கு கொள்வர்.
# ஆறுதல் ஈருருளி ஓட்டம்

## விளையாடும் முறை

### மைதானம்

இதன் விளையாட்டு சிறிய அளவில் அமைக்கப் பட்டிருக்கும். சுமார் இருபது மீற்றர் இடைவெளியில் இரு கோடுகள்.விளையாட்டு மைதானம் கூடுதலாக பள்ளமல்லாமல் இருப்பது நன்று
# ஆறுதல் ஈருருளி ஓட்டம்

## விளையாடும் முறை

### உபகரணங்கள்

இதை விளையாட ஈருருளி வண்டிகளும் ஒரு மைதானமும் மட்டுமே போதுமானதாகும்.
# ஆறுதல் ஈருருளி ஓட்டம்

## விதிகள்

- ஈருருளி ஓட்டுபவர் நிலத்தில் எக்காரணம் கொண்டும் கால் வைக்கக் கூடாது, வைத்தால் விலக்கப் படுவார்.
- ஓட்டுபவர் ஈருருளியை நேர்வழியில் ஓட்டிச்செல்ல வேண்டும். திருப்பி ஓடுபவர் விலக்கப் படுவார்.
- குறிப்பிட்ட ஒரு தூரத்தை தாண்டி ஓடுபவர் வெளியேற்றப் படுவார்.
# ஆறுதல் ஈருருளி ஓட்டம்

## வெற்றியாளர் தெரிவு

இறுதியில் இவ்விதிக்குக் கட்டுப் பட்டு விளையாடி அனைவரும் வெளியேறிய பின் நிற்பவர் வெற்றியாளர்.
# ஆறுதல் ஈருருளி ஓட்டம்

## இதையும் பார்க்க

ஆறுதல் மோட்டார் சைக்கிள் ஓட்டம்
# ஆறுதல் மோட்டார் சைக்கிள் ஓட்டம்

**ஆறுதல் மோட்டார் சைக்கிள் ஓட்டம்** என்பது ஒரு விளையாட்டாகும். பெரும்பாலும் கிராமங்களில் நடைபெறும்.இதில் கூடுதலாக இளைஞர்களே பங்கு கொள்வர்.
# ஆறுதல் மோட்டார் சைக்கிள் ஓட்டம்

## விளையாடும் முறை

### மைதானம்

இதன் விளையாட்டு சிறிய அளவில் அமைக்கப் பட்டிருக்கும்.சுமார் ஐம்பது மீட்டர் இடைவெளியில் இரு கோடுகள்.விளையாட்டு மைதானம் கூடுதலாக பள்ளமல்லாமல் இருப்பது நன்று.
# ஆறுதல் மோட்டார் சைக்கிள் ஓட்டம்

## விளையாடும் முறை

### உபகரணங்கள்

இதை விளையாட துவிச்சக்கர வண்டிகளும் ஒரு மைதானமும் மட்டுமே போதுமானதாகும்.
# ஆறுதல் மோட்டார் சைக்கிள் ஓட்டம்

## விதிகள்

- மோட்டார் சைக்கிள் ஓட்டுபவர் நிலத்தில் எக்காரணம் கொண்டும் கால் வைக்கக் கூடாது, வைத்தால் விலக்கப் படுவார்.
- ஓட்டுபவர் மோட்டார் சைக்கிள்யை நேர்வழியில் ஓட்டிச்செல்ல வேண்டும். திருப்பி ஓடுபவர் விலக்கப் படுவார்.
- குறிப்பிட்ட ஒரு தூரத்தை தாண்டி ஓடுபவர் வெளியேற்றப் படுவார்.
# ஆறுதல் மோட்டார் சைக்கிள் ஓட்டம்

## வெற்றியாளர் தெரிவு

இறுதியில் இவ்விதிக்குக் கட்டுப் பட்டு விளையாடி அனைவரும் வெளியேறிய பின் நிற்பவர் வெற்றியாளர்.
# ஆறுதல் மோட்டார் சைக்கிள் ஓட்டம்

## இதையும் பார்க்க

ஆறுதல் ஈருருளி ஓட்டம்
# குறிகை-இரைச்சல் மற்றும் பரவல் விகிதம்

**குறிகை-இரைச்சல் மற்றும் பரவல் விகிதம்** (**கு.இ.ப.வி**, *Signal-to-noise and distribution ratio*, *SINADR*) எனபது ஒரு குறிகையின் தூய்மையைக் கணக்கிடுவதாகும். கு.இ.ப.வி தரவு மாற்று வரைவுகளில் பயன்படுத்தப்படுகிறது.
:<math>
\mathrm{SINADR} = \frac{P_\mathrm{signal}}{P_\mathrm{quantizationError} + P_\mathrm{randomNoise} + P_\mathrm{distortion}}
</math>
இங்கே <math>P</math> என்பது குறிகை, குவையமாக்கற்பிழை, சமவாய்ப்பு இரைச்சல் மற்றும் உருக்குலைவு உறுப்புகள் ஆகியவற்றின் சராசரி திறன். பொதுவாக கு.இ.ப.வி டெசிபெல்லில் (db) தரப்படும். **குஇபவி**, ஒப்பு-இலக்க மாற்றி மற்றும் இலக்க-ஒப்பு மாற்றி ஆகியற்றின் செந்தர அளவுகோல் ஆகும்.  
குஇபவி-க்கும் (டெசிபெல்லில்) பயனுறு பிட்டு எண்ணிக்கைக்கும் (பபிஎ) உள்ள தொடர்பை பின்வரும் சமன்பாடு விளக்குகிறது:
:<math>
\mathrm{SINADR} = ENOB\cdot 6.02 + 1.76
</math>
# ஆசை

**ஆசை** (want) என்பது தமக்கெது தேவையோ அதனைக் கொண்டு வருதற்கான உணர்வாகும். ஒவ்வொருவருக்கும் தேவைகள் மாறுபட்டாலும் ஏதாவது தேவைகள் கண்டிப்பாக இருந்து கொண்டே இருப்பதனால் ஆசையும் அழிவில்லாது இருந்து கொண்டே இருக்கிறது.
# ஆசை

## உளவியலும் சமூகவியலும்

ஒரு விஷயம் தேவை என்று எண்ணும் எண்ணமே ஆசைக்கு வித்தாகும் என உளவியல் மற்றும் சமூகவியல் நிபுணர்கள் கூறுகின்றனர்.
# ஆசை

## பொருளாதாரம்

ஒருவர் தன்னோடிருக்கும் பொருள்களின் தன்மையும் தன்னிடம் உள்ள பணத்தின் அளவினையும் பொறுத்து தனது ஆசைகளை உருவாக்கிக் கொள்வார். ஆசைகள் அளவில்லாது இருப்பினும் தன்னிடம் உள்ள பொருளின் அளவிற்கு ஒரு வரைமுறை இருப்பதால் மக்கள் தாம் ஆசைப்பட்ட எல்லாவற்றையும் அடைய இயலாது. எனினும் அவர்கள் வாழ்வில் நன்றாக வாழப் பல வகையான மாற்றுப் பொருட்களைத் தகுதியான ஆசையால் அடைவதியலும்.
# ஆசை

## ஆசையா தேவையா

ஆசை மற்றும் தேவை என்ற சொற்களை மாற்றி மாற்றி உபயோகித்தாலும், இவை இரண்டிற்கும் மிகுதியான வேறுபாடுகள் உண்டு.
# ஆசை

## ஆசையா தேவையா

### தேவை

வணிக மொழியில் தேவைகள் என்பது ஒருவரின் அத்தியாவசியமான தேவை என்றும் இதற்கு உணவு, உடை, இருப்பிடம் என்பதனை எடுத்துக்காட்டாக சொல்வர்.
# ஆசை

## ஆசையா தேவையா

### ஆசை

ஆசைகொண்ட பொருட்கள் அத்தியாவசியமானவையாக இல்லாவிடினும் நன்றாக வாழ உதவும் பொருட்கள் என்பர்.  
இவ்வாறான பிரிவினை பற்றிய அறிவினை வைத்து எவ்வாறு சந்தையில் பொருட்களை விற்பதென்று ஆளுமை ஆய்வாளர்கள் முடிவெடுத்து வெற்றியும் அடைவர்.
# பாசம்

**பாசம்** என்பது (Affection or fondness) என்பது "அரிதான ஒருவரின் அல்லது ஒரு பொருளின் பால் மனதாலும் உடலாலும் கொண்ட பற்று" என்று கூறலாம். இது மனக்கிளர்ச்சி, வியாதி, செல்வாக்கு, வாழ்தல் என பல மனவியல் சார்ந்த துறைகளில் ஆய்வுகளை நடத்த வித்திட்டுள்ளது.
# பாசம்

## எடுத்துக்காட்டுகள்

1. தாய் தன் பிள்ளைகளின் மீது காட்டும் பாசம்
1. தந்தை தன் பிள்ளைகளின் மீது காட்டும் பாசம்
1. மக்கள் தம் பெற்றோரிடம் காட்டும் பாசம்
1. சகோதர சகோதரி பாசம்
1. உறவினர் பாசம்
1. விலங்குகளின் பாசம்
1. விலங்குகளிடத்து பாசமாயிருத்தல்
1. இயற்கை மீதான பாசம்  
என பல வகைகளில் தாமறியாமலே பாசத்தினை மக்கள் வெளிப்படுத்துகின்றனர்.
# பாசம்

## பலமான உணர்வு

பாசம் என்பது எதனையும் மற்றவரிடமிருந்து எதிர்பார்க்காது காட்டும் பேரன்பாகும். எனவே, சில மனவியல் வல்லுநர்கள், இது பற்று, நட்பு, காதல் போன்ற விட அதிக சக்தி வாய்ந்ததென்று பொருந்தியும் காதலினும் சிறிது குறைத்தும் கூறுவர்.
# பாசம்

## செயல்பாடுகள்

தன் பாசத்தினை வெளிபடுத்த பின்வரும் பலவகையான செயல்களில் ஈடுபடுகின்றனர்.
1. கட்டித்தழுவல்
1. ஆரத்தழுவல்
1. உச்சி நுகர்தல்
1. முத்தமளித்தல்
1. தட்டிக் கொடுத்தல்
1. பாராட்டுதல்
1. பல செயல்களை செய்தல் (எ-டு: குழந்தைகட்கு தாலாட்டு பாடுதல்)
# நித்யா மேனன்

**நித்யா மேனன்** (பிறப்பு:ஏப்ரல் 8, 1988) இந்தியத் திரைப்பட நடிகையும் பின்னணிப் பாடகியும் ஆவார். இவர் தென்னிந்திய திரைப்படத்துறையில் பணியாற்றுகிறார். இவர் குண்டே ஜாரி கல்லந்தய்யிந்தி மற்றும் மல்லி மல்லி இடி ராணி ரோஜு ஆகிய இரு தெலுங்கு படம் நடித்து பிலிம்ஃபேர் விருதுகளையும் வென்றார். திருச்சிற்றம்பலம் திரைப்படத்தில் நடித்ததற்காக இவர் 2023 ஆம் ஆண்டிற்கான சிறந்த நடிகை என்ற தேசிய விருதை வென்றார்.
# நித்யா மேனன்

## ஆரம்ப வாழ்க்கை

நித்யா மேனன் பெங்களூரில் ஒரு மலையாளக் குடும்பத்தில் பிறந்தவர். இவர் மணிப்பால் பல்கலைக்கழகத்தில் இதழியல் படித்திருக்கிறார். தான் திரைத்துறையில் நடிப்பதற்கு விரும்பியது கிடையாது பத்திரிக்கையாளராக தான் இருக்க விரும்பியதாக ஒரு தொலைகாட்சி பேட்டியில் கூறியிருந்தார். ஆனால் பிறகு பத்திரிக்கை துறையில் இருந்த விருப்பம் குறைந்ததினால் புனே திரைப்படக் கல்லூரியில் ஒளிப்பதிவாளர் படிப்பை படித்து முடித்தார். இவரது தந்தை கோழிக்கோட்டையும் தாயார் பாலக்காட்டையும் சேர்ந்தவர்கள்.
# நித்யா மேனன்

## நடித்துள்ள திரைப்படங்கள்

### தமிழ்

- நூற்றெண்பது
- வெப்பம்
- உருமி
- மாலினி 22 பாளையங்கோட்டை
- ஓ காதல் கண்மணி
- மெர்சல்
- காஞ்சனா 2
- 24
- இருமுகன்
- சைக்கோ
- திருச்சிற்றம்பலம்
# நித்யா மேனன்

## நடித்துள்ள திரைப்படங்கள்

### தெலுங்கு

- ஓகே கண்மணி
- மள்ளி மள்ளி இதி ரானி ரோஜு
- கீத கோவிந்தம்
# ஆர்பிஜி குழுமம்

**ஆர்பிஜி குழுமம் ** (*RPG Group*) இந்தியாவின் மிகப்பெரும் பல்துறைத் தொழில் குழுமங்களில் ஒன்றாகும். இதன் தலைமையகம் மும்பையில் உள்ளது. 1979ஆம் ஆண்டு இந்த நிறுவனத்தை ஆர். பி. கோயங்கா நிறுவினார். துவக்கத்தில் இக்குழுமத்தில் பிலிப்சு கார்பன் பிளாக், ஏசியன் கேபிள்சு, அகர்பரா சணல், மர்பி இந்தியா ஆகிய நிறுவனங்களே இருந்தன. மற்ற நிறுவனங்களை கையகப்படுத்துவதில் வல்லவரான ஆர்.பி.கோயங்கா, இசுபென்சர்சு, சியட் வட்டகை போன்ற நிறுவனங்களை வாங்கினார். 2013இல் தமது மரணம் வரையிலும் ஆர்.பி.கோயங்கா இதன் கௌரவ தலைவராக விளங்கினார். இவரது மறைவிற்கு பிறகு இவரது மகன் ஹர்ஷ் கோயங்கா தலைவராகப் பொறுப்பேற்றுள்ளார்.  
இன்றளவில் ஆர்பிஜி குழுமத்தில் பல்வேறுத் துறைகளைச் சேர்ந்த 15 நிறுவனங்கள் அடங்கியுள்ளன. சியட் வட்டகை, தகவல் தொழினுட்ப நிறுவனமான சென்சர் டெக்னாலஜிசு, உள்கட்டமைப்பு நிறுவனமான கேஇசி இண்டர்நேஷனல், மருந்து நிறுவனமான ஆர்பிஜி லைஃப் சயின்சசு ஆகியன இக்குழுமத்தில் இம் பெற்றுள்ள சில நிறுவனங்களாகும். 2012 நிதியாண்டில் இக்குழுமத்தின் மொத்த வருமானம் ரூ 16,000கோடியாக இருந்தது.
# ஆர்பிஜி குழுமம்

## வரலாறு

1920இல் பிரித்தானிய கிழக்கிந்திய நிறுவனத்துடன் வணிகம் புரிவதற்காக இராச்சசுத்தானில் ஒரு சிற்றூரைச் சேர்ந்த இராம்தத் கோயங்கா கொல்கத்தாவில் இதனை நிறுவினார். 1950இல் கோயங்கா இரு பிரித்தானிய நிறுவனங்களான டன்கன் பிரதர்சு மற்றும் ஆக்டவியசு எஃகு நிறுவனங்களை வாங்கினார்.  
அவரது மறைவிற்கு பிறகு ஏற்பட்ட பிரிவினை உடன்பாட்டை ஒட்டி அவரது மகன் இராம பிரசாத் கோயங்கா ஆர்பிஜி என்டர்பிரைசசு என்ற நிறுவனத்தை 1979இல் நிறுவினார். அப்போது பிலிப்சு கார்பன் பிளாக், ஏசியன் கேபிள்சு, அகர்பரா ஜூட் மற்றும் மர்பி இந்தியா ஆகிய நிறுவனங்கள் இருந்தன. இந்திய வணிகத்துறையின் கையகப்படுத்தும் மன்னர் என்ற அடைமொழி பெற்ற ஆர்.பி.ஜி பல நிறுவனங்களை தொடர்ந்து கையகப்பட்டுத்தி தமது குழுமத்தை விரிவுபடுத்தினார்.  
1980களில் ஆர்பிஜியினால் கையகப்படுத்தப்பட்ட நிறுவனங்கள்:
- சியட் வட்டகை இந்தியா (1981)
- கேஈசி (1982)
- சியர்லே இந்தியா, தற்போது ஆர்பிஜி லைஃப் சயின்சசு (1983)
- டன்லப் (1984)
- கிராம்போன் கம்பனி ஆஃப் இந்தியா, தற்போது சரெகம இந்தியா (1986)
- சிஈஎஸ்சி (1989)
- ஆரிசன்சு மலயாளம் (1989)
- இசுபென்சர் & கோ. (1989)
- ஐசிஐஎம் (1989)  
இக்குழுமத்தின் ஒரு கிளையாக ஆர்பி-சஞ்சீவ் கோயங்கா குழுமம் 2010இல் உருவானது.
# அமராவதிபுதூர்

**அமராவதிபுதூர்** (ஆங்கிலம்: Amaravathipudur) இந்தியாவின் தமிழ் நாடு மாநிலத்தில் உள்ள சிவகங்கை மாவட்டம் காரைக்குடி வட்டத்தில் அமைந்துள்ளது. இது காரைக்குடியின் புறநகர்ப் பகுதி ஆகும். காரைக்குடி-தேவகோட்டை தேசிய நெடுஞ்சாலை 210 (NH-210) இல் தேவகோட்டை இரஸ்தாவிற்கு அடுத்து அமைந்துள்ளது. இவ்வூர் பேருந்து நிலையத்தை உள்ளூர்வாசிகள் *உசிலாண்டி* என்பர்.  
கவிஞர் கண்ணதாசன் இவ்வூரில் உள்ள *சுப்பிரமணியம் செட்டியார் குருகுலத்தில்* எட்டாம் வகுப்பு வரைப் படித்தார்.
# அமராவதிபுதூர்

## வயிநாகரம் குடும்பத்தார்

நாட்டுக்கோட்டை நகரத்தார்கள் தேவாரப்பாடல் பெற்ற தலங்கள் 274இல் 200இற்கும் அதிகமான தலங்களில் திருப்பணிகள் செய்துள்ளனர். இவர்களுள் குறிப்பிட்டதக்கவர்கள் அமராவதிபுதூர் **வயிநாகரம் குடும்பத்தார்.**  
இக்குடும்பத்தைச் சார்ந்த வயி. நாக. இராம. நாகப்ப செட்டியார் 19ஆம் நூற்றாண்டு மத்தியில் மதுரை மீனாட்சி அம்மன் கோவிலை பழுது பார்த்து 1877இல் குடமுழுக்கு செய்துள்ளார் என்பது குறிப்பிடத்தக்கது.
# அமராவதிபுதூர்

## காட்டுச் சிவன் கோயில்

**காட்டுச் சிவன் கோவில்** என்று அழைக்கப்படும் வாழவந்தநாயகி உடனாய வந்தருளீசுவரர் கோயில் அமராவதிபுதூரிலிருந்து இரண்டு கி.மீ தொலைவில் நடுக்காட்டில் அமைந்துள்ளது.
# அமராவதிபுதூர்

## காந்தி சமதர்ம பாடசாலை

இது விடுதலைப் போராட்ட வீரர் பிச்சப்பா சுப்பிரமணியத்தால் 1926இல் தொடங்கப்பெற்ற பள்ளிக்கூடம்.
# அமராவதிபுதூர்

## சங்கரபதிக்கோட்டை

200 ஆண்டுகளுக்கும் மேல் பழமையான சங்கரபதிக்கோட்டை (குருகுலத்தின் பின்புறம் உள்ள பெரும் காட்டுப்பகுதியில்) அமராவதிபுதூரில் அமைந்துள்ளது. இதனை 18 ஆம் நூற்றாண்டில் சிவகங்கையை ஆண்ட முத்துவடுகநாத பெரிய உடையாத்தேவரின் படைத்தலைவராக இருந்த மருது சகோதரர்கள் (சின்னமருது மற்றும் பெரியமருது) ஆங்கிலேயர் படைகளை எதிர்த்த போது இந்த சங்கரபதிக்கோட்டையிலேயே ஆங்கிலேயர்களால் மருது சகோதரர்கள் கைதுசெய்யப்பட்டனர்.
# முரளி மனோகர் ஜோஷி

**முரளி மனோகர் ஜோஷி** ஒர் இந்திய அரசியல் பிரமுகர், பாரதிய ஜனதா கட்சியின் முக்கியத் தலைவர்களில் ஒருவரான இவர் 1991 முதல் 1993 வரை அக்கட்சியன் தேசியத் தலைவராகவும் இருந்திருக்கிறார். தேசிய ஜனநாயகக் கூட்டணி அரசில் இவர் மனிதவள மேம்பாட்டுத்துறை அமைச்சராக இருந்திருக்கிறார். இவரின் இந்திய அரசியல்-சமூகப் பார்வைக்காகவும், ஆர்எஸ்எஸ்(RSS) உடனான இவரின் தொடர்புக்காகவும் சிறப்பாக அறியப்படுகிறார்.
# முரளி மனோகர் ஜோஷி

## தனி வாழ்க்கை

முரளி மனோகர் ஜோஷி 1934 ஜனவரி 5-ம் நாள் தற்போதைய உத்ராகண்ட் மாநிலத்தின் குமோன் மலைப்பகுதியில் (Kumaon Hills) நைனிடாலில் பிறந்தார். இயற்பியலில் நிறமாலையியலில்(Spectroscopy) முனைவர் பட்டம் பெற்றுள்ள இவர் அதன் பிறகு, அலகாபாத் பல்கலைக்கழகத்தில் இயற்பியல் ஆசானாகப் பணிபுரிந்தார். ஆர்எஸ்எஸ் உடன் ஏற்பட்டத் தொடர்பின் காரணமாக பின்னாளில் அரசியலுக்கு வந்தார்.
# முரளி மனோகர் ஜோஷி

## கல்வி

ஜோஷி தனது தொடக்கக் கால கல்வியை சாந்த்பூர், பிஜ்னோர் மற்றும் அல்மோரா ஆகிய இடங்களில் கற்றார். இளம் அறிவியல்/அறிஞர் (B. Sc) பட்டத்தை மீரட் கல்லூரியிலும், முதுகலை அறிவியல்/அறிஞர் பட்டத்தை அலகாபாத் பல்கலைக்கழகத்திலும் முடித்தார். தனது முனைவர் பட்டத்தையும் அலகாபாத் பல்கலைக்கழகத்திலேயே நிறமாலையியலில் முடித்தார். மேலும், ஒர் இயற்பியல் ஆய்வுக் கட்டுரையை இந்தியில் எழுதி வெளியிட்டுள்ளார்.
# முரளி மனோகர் ஜோஷி

## அரசியல் வாழ்க்கை

இவர் 1992 பாபரி மசூதி இடிப்பு வழக்கில் மும்மரமாக பங்காற்றினார்
# தேவகோட்டை இரஸ்தா

**தேவகோட்டை சாலை** இந்தியாவின், தமிழ்நாடு மாநிலத்தில் உள்ள சிவகங்கை . மாவட்டம், காரைக்குடி மாநகராட்சி பகுதிகளில் அமைந்துள்ள தேவகோட்டை வட்டத்தில் உள்ள தேவகோட்டை நகரத்திற்கு வடமேற்கில் 11.4 கிலோ மீட்டர் தொலைவில் உள்ளது.  
காரைக்குடியின் புறநகர்தொடருந்து நிலையம் ஆகும். இது காரைக்குடி - தேவகோட்டை நெடுஞ்சாலை எண் 210 இல் அமைந்துள்ளது.
# பீட்டர் தீல்

பீட்டர் ஆண்ட்ரியாஸ் தீல்(அக்டோபர் 11, 1967 இல் பிறந்தார்) ஒரு அமெரிக்க தொழிலதிபர், துணிகர மூலதன நிபுணர், கொடையாளர், அரசியல் ஆர்வலர், மற்றும் எழுத்தாளர் ஆவார். $ 2.2 பில்லியன் மொத்த சொத்து மதிப்புடன் 2014 ஆம் ஆண்டின்[Https://en.wikipedia.org/wiki/Midas List|ஃபோர்ப்ஸ் மிடாஸ் பட்டியலில்]4 வது இடத்திலும் மற்றும் $2.7 பில்லியன் மொத்த சொத்து மதிப்புடன் 2016 ஆம் ஆண்டின்ஃபோர்ப்ஸ் 400பட்டியலிலும் இடம் பெற்றிருந்தார்.  
இவர் பேபால் நிறுவனத்தை கூட்டாகத் தொடங்கியவர்களில் ஒருவர். பேஸ்புக்கிலும் பெரிய அளவிலான பணத்தை முதலீடு செய்திருக்கிறார். அமெரிக்காவின் பெரும் பணக்காரர்களில் இவரும் ஒருவர் என்பது குறிப்பிடத்தக்கது.
# காப்புரிமம்

## சட்டம்

### உரிமைத்துவம்

பெரும்பாலான நாடுகளில், சாதாரண மனிதர்களும் பெருநிறுவனங்களும் காப்புரிமைக்கு விண்ணப்பிக்கலாம். இருப்பினும் அமெரிக்காவில் கண்டுபிடிப்பாளர்(கள்) மட்டுமே காப்புரிமைக்கு விண்ணப்பிக்கலாம், அதன் பின்னர் பெருநிறுவனத்திற்கு அதை நியமிக்கலாம். மேலும் கண்டுபிடிப்பாளர்கள் கண்டுபிடிப்புகளை தாங்கள் ஒப்பந்தமாகியுள்ள நிறுவனத்தின் பணியாளர்களுக்கு நியமித்தொதுக்குவது அவசியமாகலாம். பெரும்பாலான ஐரோப்பிய நாடுகளில், கண்டுபிடிப்பானது கண்டுபிடிப்பாளரின் இயல்பான அல்லது குறிப்பாக ஒதுக்கப்பட்ட பணிநிமித்தத்தின்போது உருவாக்கப்பட்டது எனில், அந்தக் கண்டுபிடிப்பின் உரிமையானது சட்ட விதிகளின் படி கண்டுபிடிப்பாளரிடமிருந்து அவர்களின் பணிநிறுவனத்திற்குச் செல்லலாம். இங்கு கண்டுபிடிப்பானது அந்த கடமைகளின் நியமாக எதிர்பார்க்கப்பட்ட விளைவாக இருக்கலாம் அல்லது பணியமர்த்திய நிறுவனத்தின் நலன் கருதி கண்டுபிடிப்பாளர் அளிக்கும் சிறப்பான நன்றிக்கடனாகவும் இருக்கலாம்.  
கண்டுபிடிப்பாளர்கள், அவர்களின் வழித்தோன்றல்களுக்கு அல்லது அவர்களின் சட்டப்படியான உரிமையை மாற்றி அளிக்கப்பட்டவர்களுக்கு உரிமை வழங்கியிருந்தால் அவர்கள் காப்புரிமையின் உரிமையாளர்களாகின்றனர். காப்புரிமையானது ஒன்றுக்கும் மேற்பட்ட உரிமையாளர்களுக்கு வழங்கப்பட்டால், அந்த நாட்டின் சட்டங்கள் சர்ச்சைக்குரியதாகின்றன. உரிமையாளர் காப்புரிமையை முறைகேடாகப் பயன்படுத்த முடியும் என்பதால் உரிமையாளர்களுக்கு இடையேயான எந்த உடன்படிக்கையும் பாதிப்படையலாம். உதாரணமாக, சில நாடுகளில் ஒவ்வொரு உரிமையாளரும் காப்புரிமையில் அவர்களின் உரிமைகளை வேறொரு நபருக்கு தடையின்றி உரிமம் அளிக்கலாம் அல்லது சட்டப்படி உரிமையை மாற்றலாம். அதே நேரத்தில் வேறு நாடுகளில் உள்ள சட்டமானது பிற உரிமையாளர்(கள்) அனுமதியின்றி அது போன்ற செயல்களில் ஈடுபடுவதைத் தவிர்க்கின்றது.  
உரிமைத்துவ உரிமைகளை சட்டப்படி ஒதுக்கும் செயற்திறனானது காப்புரிமையின் சொத்தாக மாற்றியமைக்கத்தக்க பண்பினை அதிகரிக்கின்றது. கண்டுபிடிப்பாளர்கள் காப்புரிமைகளைப் பெற்று அதன் பின்னர் அவற்றை மூன்றாம் தரப்பினருக்கு விற்க முடியும். மூன்றாம் தரப்பினர் காப்புரிமைகளை சொந்தமாக்கிக் கொண்டு, உண்மையில் அந்தக் கண்டுபிடிப்புகளை உருவாக்கியவர்களைப் போலவே மற்றவர்கள் அந்தக் கண்டுபிடிப்புகளுக்கான உரிமையைக் கேட்டுப் பயனடைவதைத் தடுக்கும் அதே உரிமையையும் கொண்டிருக்கின்றனர்.
# காப்புரிமம்

## சட்டம்

### விண்ணப்பம் மற்றும் வழக்கு தொடர்தல்

காப்புரிமையானது தொடர்புடைய காப்புரிமை அலுவலகத்தில் எழுதப்பட்ட விண்ணப்பத்தை பதிவுசெய்வதன் மூலம் கோரப்படுகின்றது. விண்ணப்பமானது கண்டுபிடிப்பை எவ்வாறு உருவாக்குவது மற்றும் பயன்படுத்துவது என்பதன் விளக்கத்தைக் கொண்டிருக்ககின்றது. அது கண்டுபிடிப்பை உருவாக்க மற்றும் பயன்படுத்த அந்தக் கலையில் (அதாவது தொழில்நுட்பத்தின் தொடர்புடைய பகுதியில்) ஒரு நபர் திறனைப் பெறுவதற்கான போதுமான விவரத்தை கண்டிப்பாக வழங்கவேண்டும். சில நாடுகளில், கண்டுபிடிப்பின் பயன்பாடு, கண்டுபிடிப்பாளருக்குத் தெரிந்த கண்டுபிடிப்பின் செயல்திறனில் சிறந்த பயன்முறை, அல்லது தொழில்நுட்ப சிக்கல் அல்லது கண்டுபிடிப்பால் தீர்க்கப்பட்ட சிக்கல்கள் போன்ற குறிப்பிட்ட தகவலை வழங்கவேண்டி உள்ளது. கண்டுபிடிப்பை விளக்குகின்ற வரைபடங்களும் வழங்கப்படலாம்.  
விண்ணப்பமானது ஒன்று அல்லது அதற்கு மேற்பட்ட கோரிக்கைகளை உள்ளடக்கியது. இருப்பினும் எப்போதும் முதலில் விண்ணப்பத்தைச் சமர்ப்பிக்கும்போது இவற்றை சமர்பிக்க வேண்டிய அவசியமில்லை. விண்ணப்பதாரர் எதைப் பாதுகாக்க எண்ணுகின்றார், வழக்காக இருக்கக்கூடிய உருவாக்குதல், பயன்படுத்துதல், அல்லது விற்பனை செய்தல் ஆகியவற்றிலிருந்து மற்றவர்களைத் தவிர்க்க காப்புரிமையாளர் கொண்டிருக்கும் உரிமை என்ன என்பதை உரிமைகள் வரையறுக்கின்றன. வேறு விதமாகக் கூறினால், உரிமைகளானவை காப்புரிமை கொண்டிருப்பது அல்லது "பாதுகாப்பின் எல்லை" என்ன என்பதை வரையறுக்கின்றன.  
விண்ணப்பித்த பிறகு, விண்ணப்பமானது பெரும்பாலும் "நிலுவைக் காப்புரிமை" எனக் குறிப்பிடப்படுகின்றது. அதே நேரத்தில் இந்த சொல்லானது சட்டப்பூர்வ பாதுகாப்பை வழங்கவில்லை. மேலும் வழங்கப்படாத வரையில் காப்புரிமையை அமலாக்க முடியாது. அது விதிமீறலில் ஈடுபடும் சாத்தியமுள்ளவர்களுக்கு காப்புரிமை பெற்ற பின்னர் இழப்புகளுக்காக தண்டனை பெறலாம் என்ற எச்சரிக்கையை வழங்கும் பணியை ஆற்றுகின்றது.  
குறிப்பிட்ட நாட்டில் சட்டப்பூர்வ நடவடிக்கை எடுக்க வழங்கப்பட இருக்கின்ற காப்புரிமைக்கான, காப்புரிமை விண்ணப்பமானது அந்நாட்டின் காப்புரிமைத்திறன் தேவைகளை கண்டிப்பாக நிறைவேற்ற வேண்டும். பெரும்பாலான காப்புரிமை அலுவலகங்கள் இந்தத் தேவைகளுடன் உடன்படுதலைச் சோதிக்கின்றன. விண்ணப்பமானது உடன்படவில்லை எனில், ஆட்சேபங்கள் விண்ணப்பதாரரை அல்லது அவர்களின் காப்புரிமை முகவரை அல்லது வழக்கறிஞரைத் தொடர்பு கொண்டு தெரிவிக்கப்படும். மேலும் ஆட்சேபங்களுக்குப் பதில் வழங்கும் விதமாக உடன்பாடுகளில் விண்ணப்பங்களைக் கொண்டுவர ஒன்று அல்லது அதற்கு மேற்பட்ட வாய்ப்புகள் வழக்கமாக வழங்கப்படுகின்றன.  
காப்புரிமை வழங்கப்பட்டால், பெரும்பாலான நாடுகளில் அக்காப்புரிமையை செயல்பாட்டில் வைத்திருக்க புதுப்பித்தல் கட்டணங்கள் தேவை. இந்தக் கட்டணங்கள் பொதுவாக வருடாந்திர அடிப்படையில் செலுத்தத்தக்கதாக உள்ளன. இருப்பினும் அமெரிக்கா குறிப்பிடத்தகுந்த விதிவிலக்காகும். பல நாடுகள் அல்லது மண்டல காப்புரிமை அலுவலகங்கள் (உ.ம் ஐரோப்பிய காப்புரிமை அலுவலகம்) கூட வருடாந்திர புதுப்பித்தல் கட்டணங்களை காப்புரிமை விண்ணப்பத்தை அனுமதிக்கும் முன்னராக செலுத்தக் கோருகின்றது.
# காப்புரிமம்

## பொருளாதாரம்

### அடிப்படைக் கோட்பாடு

காப்புரிமை அமைப்பில் பின்வரும் நான்கு முதன்மை ஊக்க அம்சங்கள் உள்ளன: முதல் இடத்தில் கண்டுபிடித்தல்; உருவாக்கிய பிறகு வெளிப்படுத்தல்; கண்டுபிடிப்பை சோதனை செய்ய, தயாரிக்க, விற்பனை செய்யத் தேவையான பணத்தை மூலதனம் செய்தல்; மற்றும் முந்தைய காப்புரிமைகளில் ஏறத்தாழ வடிவமைத்தல் மற்றும் மேம்படுத்தல்.
1. "காப்புரிமை" என்ற சொல்லின் உண்மையான விளக்கத்துடன் இணங்கும் காப்புரிமைப் பட்டயங்கள் பொதுநலத்திற்காக பொதுக் களத்தில் கண்டுபிடிப்புகளை வெளியிடுதலை எளிதாக்குகின்றன அல்லது ஊக்கப்படுத்துகின்றன. கண்டுபிடிப்பாளர்கள் காப்புரிமைகளின் சட்டப்பூர்வமான பாதுகாப்பினைப் பெற்றிருக்கவில்லை எனில், பல நிகழ்வுகளில் அவர்கள் தங்களின் கண்டுபிடிப்புகளை ரகசியமாக வைத்திருக்க முனைகின்றனர் அல்லது விரும்புகின்றனர். காப்புரிமை காலாவதியான பிறகு யாரும் பயன்படுத்த அல்லது பிற கண்டுபிடிப்பாளர்களால் மேலும் மேம்படுத்துவதற்கு, பொதுவாக புதிய தொழில்நுட்பங்களின் விவரங்களை வெளிப்படையாகக் கிடைக்கும்படி காப்புரிமை பெற்றவை செய்கின்றன. மேலும், காப்புரிமையின் காலம் காலாவதியாகின்ற பொழுது, பொது ஆவணங்கள் காப்புரிமையாளரின் சிந்தனையானது மனித இனத்திற்கு எந்த இழப்பையும் ஏற்படுத்தவில்லை என்பதை உறுதிப்படுத்துகின்றன.
# காப்புரிமம்

## பொருளாதாரம்

### கட்டணங்கள்

வழங்கப்படும் காப்புரிமையுடன் தொடர்புடைய சில சமூக கட்டணங்கள்: தயாரித்தல் தொடர்பான உடனடி கட்டணங்கள்; காப்புரிமை அலுவலகப் பணி; விதிமீறல்களை வழக்குத் தொடர்தல் தொடர்பான சட்ட ரீதியான கட்டணங்கள்; இந்த சட்ட ரீதியான செயல்பாடுகளுடன் தொடர்புடைய வணிக கட்டணங்கள்; ஏற்கனவே இருக்கும் காப்புரிமையானது முறைமையை நிர்வகிக்கிறதா என்பதை கண்டறியும் கட்டணத்தின் அதிகரிப்பு, மேலும் முடிவில் குறைக்கப்பட்ட உறுதிப்பாடு; காப்புரிமை முறைமையின் பயன்பாட்டின் கட்டுப்பாடுகள் (குறிப்பாக முறைமையானது கட்டுப்பாடின்றி மறுவுருவாக்கம் செய்யப்படுகிற நிகழ்வுகளில்).  
காப்புரிமை விண்ணப்பத்தை தயார்செய்தல் மற்றும் பதிவுசெய்தலுக்கான கட்டணம், அதை வழங்கும் வரையில் வழக்குத்தொடர்தல் மற்றும் காப்புரிமையை நிலைநிறுத்தல் ஆகியவை ஒரு அதிகார வரம்பில் இருந்து மற்றொன்றுக்கு மாறுபடுகின்றன. அவை கண்டுபிடிப்பின் வகை மற்றும் சிக்கலிலும் மற்றும் காப்புரிமையின் வகையினையும் பொறுத்து அமையலாம்.  
2005 ஆம் ஆண்டில் ஐரோப்பிய காப்புரிமை அலுவலகம், ஐரோப்பிய காப்புரிமை பெறுவதற்கும் (ஐரோப்பிய-நேரடி விண்ணப்பம் மூலமாக, அதாவது PCT விண்ணப்பம் அடிப்படையில் இல்லை) மற்றும் காப்புரிமையை 10 ஆண்டுகாலம் நிர்வகிப்பதற்குமான சராசரி கட்டணமாக சுமார் 32 000 யூரோவை மதிப்பிட்டிருந்தது. இலண்டன் உடன்படிக்கையானது மே 1, 2008 அன்று முதல் அமலாக்கப்பட்டதிலிருந்து, இந்த மதிப்பீடானது நீண்டகாலம் புதுப்பிக்கப்படவில்லை. எனவே சில மாற்றங்கள் தேவைப்படுகின்றன.  
அமெரிக்காவில், காப்புரிமை வழக்கின் நேரடியான சட்ட ரீதியான கட்டணங்கள் ஒரு வழக்கிற்கு மில்லியன் டாலர்கள் என்ற ஒழுங்கான சராசரியில் இருக்கின்றன. இவற்றில் காப்புரிமை வழக்கறிஞர்களின் அமெரிக்க அறிவுசார் சொத்துரிமைச் சட்ட குழுமம் (AIPLA) ஆய்வு (2005) அடிப்படையில் தொடர்புடைய வணிக மதிப்புகளையும் மற்றும் எதிர்தரப்பின் சட்ட ரீதியான கட்டணங்களைச் செலுத்த மற்றொரு தரப்பிற்கு ஆணையிடப்பட்ட 89 நீதிமன்ற வழக்குகளின் மாதிரிகளுக்கான நீதிமன்ற ஆவணங்கள் ஆகியவை சேர்க்கப்படவில்லை.
# காகபுசண்டர்

**காகபுசண்டர்** அல்லது **காகபுருடர்** அல்லது **காகபுஜண்டர்** (*Kakbhushundi*) என்பவர் சித்தர்களில் ஒருவர். இவர் ரோமச முனிவரின் தந்தை. இவர் மாயூரத்தில் (மயிலாடுதுறை) பிறந்தார். மயூரநாதனின் அருளால் சாகா வரம் பெற்று காகமாக பல ஆண்டுகள் வாழ அருள் பெற்றதால் காகபுசுண்டர் என்ற பெயர் பெற்றார். காகபுசுண்டர் நூல்கள் பல உள்ளன.அவற்றுள் சில நூல்களே அறியப்பட்டுள்ளன. இவர் காக்கை வடிவில் இருந்துகொண்டு பாடல்களைப் பாடியதாக இவரே தம் பாடல்களில் குறிப்பிடுகிறார்.
இவர் தன்னைப் புசுண்டர் என்றும்
புசுண்டமுனி என்றும்
# காகபுசண்டர்

## தொன்மம்

சிவசத்தியின் பேரண்ட எண்பேராற்றல்களை அட்டமா சத்திகள் என்பர். ஒரு காலத்தில் யானை, யாடு, ஒட்டகம், கரடி முதலியவற்றின் முகங்களைப் கொண்ட சிவசத்தியின் ஊர்திகள் சிவகணங்களோடு சேர்ந்து கள்ளுண்ட களிப்போடு ஆடிக்கொண்டிருந்தன. பிரம சத்தியின் வாகனங்கள் பெண் அன்னங்கள். அவை சண்டன் வாயசப் பறவையைக் கூடிக் கருவுற்றன. அப்போது பிரம சத்தியைச் சுமக்கும் வலிமையை இழந்துவிட்டன. பிரமசத்தி அந்தத் தனது ஊர்தி அன்னங்களை விருப்பம்போல் செல்லும்படி அனுப்பிவிட்டுத் தவம் மேற்கொண்டாள். அன்னங்கள் கருப்பம் முதிர்ந்து முட்டையிட்டன. அந்த முட்டைகளிலிருந்து புஜண்டன் முதலான 21 பேர் பிறந்தனர். அவர்கள் தம் தாய்மாருடன் சேர்ந்து ‘பிராமி’யை வேண்டித் தவம் செய்தனர். பிரமி தவம் கலைந்து வந்து அவர்களை அங்கிருந்த கற்பக மரத்தில் வாழுமாறு அருள் வழங்கினாள். அவர்களில் புஜண்டன் தவிர மற்றையோர் மேலும் தவம் இயற்றித் தம் உடலை அந்த மரத்தடியில் விட்டுவிட்டு வீடுபேறு அடைந்தனர். புஜண்டன் அந்த உடல்களைக் காக்கை உருக் கொண்டு காவல் புரிந்துவந்தார். வசிட்டர் தன் எட்டாம் பிறப்பில் அங்கு வந்து புஜண்டனுக்கு ஞானம் வழங்கினார். அந்த ஞானத்தால் பாடிய பாடல்களே காகபுருடர் நூல்கள்.
# இடர் மேலாண்மை

**இடர் மேலாண்மை** அல்லது**இடர் முகாமைத்துவம்** (risk management) என்பது, ஒரு நிறுவனம் திறம்பட செயலாற்றுவதற்கு இன்றியமையானதாகும். இடர் என்பது ஒரு நிகழ்வு. அந்த நிகழ்வால் சாதகமான பயன் அல்லது பாதகமான பயனோ ஏற்படலாம். அந்த பயன் நிர்வாகத்திற்கு எந்த விதமான பாதிப்பை ஏற்படுத்தும் என்பதை நிர்வாகி ஆராய வேண்டும். இடர் என்பது, *நிச்சயமற்ற தன்மையின் குறிக்கோள்களின் மீதான விளைவு* (நேர்மறையாகவோ அல்லது எதிர்மறையாகவோ இருக்கலாம்) என ISO 31000 இல் வரையறுக்கப்பட்டுள்ளது. ஆகவே 'இடர் மேலாண்மை' என்பதை இடர்களைக் கண்டறிதல், மதிப்பீடு செய்தல் மற்றும் முன்னுரிமையமைத்தல் ஆகிய செயலாக்கமாகக் கருதலாம், மேலும் இச்செயலாக்கத்தைத் தொடர்ந்து துரதிருஷ்டமான நிகழ்வுகளின் வாய்ப்பு மற்றும்/அல்லது தாக்கத்தைக் குறைக்க, கண்காணிக்க மற்றும் கட்டுப்படுத்த அல்லது சரி செய்வதற்கான வாய்ப்புகளை அதிகரிக்க, ஒருங்கிணைந்த செயல்பாட்டுடன் கூடிய வளங்களின் பொருளாதார பயன்பாடு நிகழ்த்தப்படும். இடர்கள் நிதி சந்தைகள், பணித்திட்டத் தோல்விகள், சட்ட ரீதியான பொறுப்புகள், கடன் இடர்கள், விபத்துகள், இயற்கைக் காரணங்கள் மற்றும் பேரழிவுகள் மற்றும் எதிரிகளால் நிகழ்த்தப்படும் திட்டமிட்ட தாக்குதல்கள் ஆகிய பலவற்றிலுள்ள நிச்சயமற்ற தன்மையின் காரணங்களால் ஏற்படலாம். ப்ராஜெக்ட் மேனேஜ்மெண்ட் இன்ஸ்டிடியூட், நேஷனல் இன்ஸ்டிடியூட் ஆஃப் சயின்ஸ் அண்ட் டெக்னாலஜி, காப்பீட்டுக் கணிப்பு சங்கங்கள் மற்றும் ISO தரநிலைகள் ஆகியவை உள்ளிட்ட பல இடர் மேலாண்மை தரநிலைகள் உருவாக்கப்பட்டுள்ளன. இடர் மேலாண்மை என்பது, பணித்திட்ட மேலாண்மை, பாதுகாப்பு, பொறியியலாக்கம், தொழிற்துறை செயலாக்கங்கள், நிதி செயல்பாடுகள், புள்ளியியல் மதிப்பீடுகள் அல்லது பொது உடல்நலம் மற்றும் பாதுகாப்பு ஆகியவற்றில் எந்த சூழலில் பயன்படுத்தப்படுகின்றது என்பதைப் பொறுத்து, முறைகள், வரையறைகள் மற்றும் குறிக்கோள்கள் ஆகியவை பரவலாக வேறுபடுகின்றன.  
இடரை மற்றொரு தரப்பினருக்கு மாற்றிவிடுதல், இடரைத் தவிர்த்தல், இடரின் எதிர்மறை விளைவுகளைக் குறைத்தல் மற்றும் ஒரு குறிப்பிட்ட இடரின் அனைத்து அல்லது ஒரு சில விளைவுகளை ஏற்றுக்கொள்ளுதல் ஆகியவை இடரை நிர்வகிப்பதற்கான உத்திகளில் அடங்கும்.  
பல இடர் மேலாண்மை தரநிலைகளின் சில குறிப்பிட்ட அம்சங்களின் மதிப்பீடு செய்தல் மற்றும் முடிவெடுத்தல்களிலான நம்பிக்கை அதிகரித்திருந்தாலும் அவை இடர் குறித்த அளவிடத்தக்க முன்னேற்றங்கள் எதையும் கொண்டில்லலத காரணத்தால் விமர்சனத்துகு உள்ளாகியுள்ளன.  
இடர் மேலாண்மையானது...  
- மதிப்பை உருவாக்க வேண்டும்.
- நிறுவன செயலாக்கங்களின் ஓர் ஒருங்கிணைந்த பகுதியாக இருக்க வேண்டும்.
- முடிவெடுத்தல் செயல்பாட்டின் ஒரு பகுதியாக இருக்க வேண்டும்.
- நிச்சயமற்ற தன்மையினை வெளிப்படையாக அணுக வேண்டும்.
- முறையானதாகவும் கட்டமைப்புக் கொண்டதாகவும் இருக்க வேண்டும்.
- கிடைக்கக்கூடிய சிறந்த தகவல்களை அடிப்படையாகக் கொண்டதாக இருக்க வேண்டும்.
- திருத்தியமைக்கப்பட்டதாக இருக்க வேண்டும்.
- மனிதக் காரணிகளைக் கருத்தில் கொள்வதாக இருக்க வேண்டும்.
- வெளிப்படையானதாகவும் அனைத்தையும் உள்ளடக்கிய தன்மை கொண்டதாகவும் இருக்க வேண்டும்.
- செயல் தன்மை கொண்டதாகவும் மீண்டும் செயல்படுத்தக்கூடிய மறுபயன்பாட்டுத் தன்மை கொண்டதாகவும் மாற்றங்களுக்கு ஏற்ற தன்மை கொண்டதாகவும் இருக்க வேண்டும்.
- தொடர்ச்சியான முன்னேற்றம் மற்றும் மேம்பாட்டுக்கான திறன் கொண்டதாக இருக்க வேண்டும்.
# இடர் மேலாண்மை

## செயலாக்கம்

"ரிஸ்க் மேனேஜ்மெண்ட் -- ப்ரின்சிப்ள்ஸ் அண்ட் இம்ப்ளிமெண்ட்டேஷன்" என்னும் ISO 31000 தரநிலையின் படி. கோர்ட்னியின் சூத்திரம், அமெரிக்க அரசாங்க முகமைகளின் அதிகாரப்பூர்வ இடர் பகுப்பாய்வு முறையாக ஏற்றுக்கொள்ளப்பட்டது. இந்தச் சூத்திரமானது ALE (ஆண்டிற்கான இழப்பு எதிர்நோக்கு) இன் கணக்கீட்டை முன்மொழிகிறது, மேலும் அது பங்குகளால் கட்டுப்பாட்டு செயல்படுத்தல் செலவுகளுடன் ஒப்பிடப்படுகிறது (விலைத்திறன் இலாபத்தன்மை பகுப்பாய்வு).
# இடர் மேலாண்மை

## செயலாக்கம்

### சாத்தியமுள்ள இடர் பரிகாரங்கள்

இடர்களைக் கண்டறிந்து மதிப்பீடு செய்தவுடன் இடரை நிர்வகிக்கத் தேவையான அனைத்து நுட்பங்களும் பின்வரும் நான்கு வகைகளில் அடங்குகின்றன:  
- **தவிர்த்தல்** (நீக்குதல்)
- **குறைப்பு** (தணித்தல்)
- **பகிர்தல்** (அயலாக்கம் அல்லது காப்பீடு செய்தல்)
- **தக்கவைத்துக்கொள்ளல்** (ஏற்று பணத்திட்டமிடல்)  
இந்த உத்திகளின் இலட்சியப் பயனானது சாத்தியமானதாக இல்லாமல் போகலாம். இவற்றில் சில, நிறுவனம் அல்லது இடர் மேலாண்மை முடிவுகளை எடுக்கும் நபர் ஏற்றுக்கொள்ள முடியாமல் போகக்கூடிய வர்த்தகப் பரிமாற்ற சமாதானங்களைக் கொண்டுள்ளன. அமெரிக்க பாதுகாப்புத் துறை, டிஃபென்ஸ் அக்விசஷன் யுனிவெர்சிட்டி ஆகியவற்றிலிருந்து கிடைத்த மற்றொரு ஆதாரத்தின் படி, இந்த வகைகள் **ACAT** , தவிர்த்தல், கட்டுப்படுத்தல், ஏற்றல் அல்லது மாற்றுதல் என அழைக்கப்படுகின்றன. ACAT சுருக்கப்பெயரைப் பயன்படுத்துவது மற்றொரு ACAT (கையகப்படுத்தல் வகைக்கான சுருக்கம்) ஐ நினைவுபடுத்தக்கூடும். அது அமெரிக்க இராணுவ தொழிற்துறை கையகப்படுத்தல்களில் வழக்கத்திலுள்ள சுருக்கமாகும், இதில் இடர் மேலாண்மையானது முடிவெடுத்தல் மற்றும் திட்டமிடலில் முக்கியப் பங்கு வகிக்கிறது.
# இடர் மேலாண்மை

## செயலாக்கம்

### சாத்தியமுள்ள இடர் பரிகாரங்கள்

#### இடர் தவிர்த்தல்

இதில் இடர் வருவிக்கும் விதமான செயல்களைச் செய்யாதிருத்தல் என்பது வழிமுறையாகிறது. ஒரு சொத்து அல்லது வணிகத்தை வாங்குவதால் வரக்கூடிய கடன் பொறுப்புகளை வராமல் காப்பதற்காக அவற்றை வாங்காமல் தவிர்த்தலை இதற்கான எடுத்துக்காட்டாகக் கூறலாம். விமானம் கடத்தப்படக்கூடும் என்ற நிலையில் அதில் பயணம் செய்யாமல் இருத்தல் மற்றொரு எடுத்துக்காட்டாகும். அனைத்து இடர்களுக்குமே தவிர்த்தல் என்பது ஒரு தீர்வாகத் தோன்றலாம், ஆனால் இடரைத் தவிர்ப்பது என்பதிலும், இடரை ஏற்றுக்கொண்டிருந்தால் (தக்கவைத்துக்கொள்ளல்) சாத்தியமாகியிருக்கக்கூடிய இலாபங்களைத் தவறவிடும் இழப்பும் உள்ளது. இழப்புகளைத் தவிர்ப்பதற்காக ஒரு வணிகத்தில் ஈடுபடாமல் தவிர்ப்பதால் அதில் வரக்கூடிய இலாபங்களையும் தவறவிடக்கூடும்.  
##### தீங்குத் தடுப்பு  
தீங்குத் தடுப்பு என்பது ஓர் அவசரக்காலத்தில் இடர்களைத் தடுப்பதைக் குறிக்கிறது. முதல் மற்றும் அதிக செயல்திறன் கொண்ட தீங்குத் தடுப்பு உத்தி தீங்குகளை நீக்குவதாகும். இதற்கு நீண்டகாலம் எடுத்துக்கொண்டால், மிகவும் செலவு மிக்கதாக இருந்தால் அல்லது நடைமுறைக்கு சாத்தியமற்றதாக இருந்தால் இதற்கு அடுத்துள்ள நிலை தணித்தல் ஆகும்.
நிகழும் தீங்குள்ள நிகழ்வுகளைத் தடுப்பதே தணித்தலாகும்
# இடர் மேலாண்மை

## செயலாக்கம்

### சாத்தியமுள்ள இடர் பரிகாரங்கள்

#### இடர் குறைப்பு

இது, ஏற்படக்கூடிய இழப்புகளின் தீவிரத்தன்மை அல்லது இழப்புகள் ஏற்படக்கூடிய வாய்ப்பைக் குறைக்கும் முறைகளைப் பயன்படுத்துகின்றது. எடுத்துக்காட்டுக்கு, தீயினால் ஏற்படக்கூடிய இழப்புகளைக் குறைப்பதற்காக தீயை அணைப்பதற்காக ஸ்ப்ரிங்க்ளர்கள் வடிவமைக்கப்பட்டுள்ளன. இந்த முறையானது நீர் சேதாரத்தினால் மிக அதிக இழப்பை ஏற்படுத்தலாம், ஆகவே பொருத்தமானதாக இருக்காமல் போக வாய்ப்புள்ளது. ஹாலோன் தீக்கட்டுப்படுத்தி அமைப்புகள் இந்த இடரைத் தணிக்கக்கூடும், ஆனால் ஓர் உத்தியாகப் பார்க்கையில் இதன் செலவு மிக அதிகமாகும்.  
நவீன மென்பொருள் உருவாக்க முறையியல்கள் மென்பொருளை உருவாக்கி வழங்கும் அதிகரிக்கப்பட்ட திறனால் இடர்களை அதிகமாகக் குறைத்துள்ளன. முற்கால முறையியல்கள், அவற்றின் மேம்பாட்டின் இறுதிக்கட்டத்தில் மட்டுமே அவை மென்பொருளை வழங்கின என்ற ஓர் உண்மையினால் பாதிக்கப்பட்டன. இவற்றில் முந்தைய கட்டப் பணிகளில் ஏதேனும் ஒரு சிக்கல் நேர்ந்தால் அது மிக செலவுமிக்க மறு வேலையை ஏற்படுத்தலாம் அல்லது ஒட்டுமொத்த பணித்திட்டத்திற்கே தீங்காக அமையலாம். மீண்டும் பயன்படுத்தக்கூடிய பகுதிகளாக மென்பொருளை உருவாக்குவதனால், மென்பொருள் பணித்திட்டங்கள் ஒரு குறிப்பிட்ட பகுதியில் ஏற்பட்ட பிழையைச் சரிசெய்ய தேவைப்படும் சிரத்தையின் அளவைக் குறைத்துள்ளன.  
இடர்களை நிர்வகிப்பதில் ஒரு அயலாக்கத் தரப்பினர் மிகுந்த செயல்திறனுடன் செயல்படுவார் என்று தெரியும் போது அவரிடம் அப்பொறுப்பை விட்டுவிடுவதே அயலாக்கமாகும். இது இடர் குறைப்புக்கான ஓர் எடுத்துக்காட்டாகும்.. எடுத்துக்காட்டுக்கு, ஒரு நிறுவனம் அதன் மென்பொருள் உருவாக்கம், கடினமான பொருள்கள் அல்லது வாடிக்கையாளர் ஆதரவு தேவைகள் ஆகிய பணிகளை மட்டும் அயலாக்கம் செய்யலாம், அதே நேரம் வணிக மேலாண்மையை மட்டும் தானாகவே நிர்வகிக்கலாம். இவ்விதமாக, ஒரு நிறுவனம் உற்பத்தி செயலாக்கம், உருவாக்கக் குழுவை நிர்வகித்தல் அல்லது கால் செண்டருக்கான இடத்தைத் தேடுதல் போன்ற செயல்களுக்காகக் கவலைப்படுவதை விடுத்து வணிக மேம்பாட்டில் அதிகமாக கவனம் செலுத்த முடியும்.
# இடர் மேலாண்மை

## செயலாக்கம்

### சாத்தியமுள்ள இடர் பரிகாரங்கள்

#### இடர் தக்கவைப்பு

இதில் இழப்புகள் ஏற்படும் போது அவை ஏற்றுக்கொள்ளப்படுகின்றன. மெய் சுயக் காப்பீடு என்பது இந்த வகையின் கீழ் வரக்கூடியதாகும். இடர் தக்கவைப்பு என்பது சிறு இடர்களுக்கான செயல்படுத்தக்கூடிய தன்மை கொண்ட உத்தியாகும், இதில் தக்கவைத்துக்கொள்ளப்பட்ட மொத்த இழப்புகளைக் காட்டிலும் குறிப்பிட்ட காலத்திற்குட்பட்டு இடர் குறித்த காப்பீட்டுக்கு ஆகும் செலவு குறைவே ஆகும். அனைத்து இடர்களும் இயல்பாகவே தவிர்க்கப்படுவதோ மாற்றிவிடப்படுவதோ இல்லை. இதில் எதிராகக் காப்பீடு செய்ய முடியாத அல்லது அதற்கான பிரீமியங்கள் மிக அதிகத் தொகையாக இருக்கக்கூடிய மிகப் பெரிய அல்லது அதிக அழிவுத்தன்மை கொண்ட இடர்களும் அடங்கும். பெரும்பாலான சொத்து மற்றும் இடர்கள் போருக்கு எதிராக காப்பீடு செய்யப்படுவதில்லை, ஆகவே போரினால் ஏற்படும் இழப்புகளைக் காப்பீடு செய்தவர்கள் ஏற்றுக்கொள்கின்றனர் என்பதால், போர் இதற்கான எடுத்துக்காட்டாகும். மேலும், காப்பீடு செய்யப்பட்ட அளவைத் தாண்டிய சாத்தியமுள்ள இழப்பின் (இடர்) ஏதேனும் அளவே தக்கவைத்துக்கொண்ட இடராகும். மிகப் பெரிய இழப்பின் வாய்ப்பு சிறிதளவே என இருந்தால் அல்லது அதிக காப்பு தரக்கூடிய காப்பீடு தொகைகள் நிறுவனம் தனது குறிக்கோள்களை அடைவதற்கு குறிப்பிடத்தக்க தடைகளாக விளங்கக்கூடும் என்ற நிலையிலும் இது ஏற்கக்கூடியதாக இருக்கும்.
# இடர் மேலாண்மை

## செயலாக்கம்

### சாத்தியமுள்ள இடர் பரிகாரங்கள்

#### இடர் பகிர்தல்

'இடர் மாற்றம்' என்ற சொல்லானது பெரும்பாலும், காப்பீடு அல்லது அயலாக்கம் போன்றவற்றின் மூலம் ஓர் இடரை நீங்கள் ஒரு மூன்றாம் தரப்பினருக்கு மாற்றிவிட முடியும் என்று தவறாகக் கருதிய பிழையினால் இடர் பகிர்தல் நிகழ்வும் சூழல்களில் பயன்படுத்தப்படுகிறது. நடைமுறையில் காப்பீட்டு நிறுவனம் அல்லது ஒப்பந்ததாரர் திவாலானால் அல்லது நீதிமன்ற முடிவுக்கு செல்ல நேர்ந்தால் இடரானது முதல் தரப்பினருக்கே திரும்பக்கூடிய வாய்ப்பு உள்ளது. நடைமுறை செயல்படுத்துநர்கள் மற்றும் கல்வியலாளர்களின் சொல்லியலில் உள்ளது போன்று, காப்பீட்டு ஒப்பந்தத்தின் வாங்குதலானது "இடர் மாற்றம்" என விவரிக்கப்படுகிறது. இருப்பினும், நுட்ப ரீதியாகக் கூறுகையில், ஒப்பந்தத்தை வாங்குபவர் பொதுவாக "மாற்றிவிடப்பட்ட" இழப்புகளுக்கான சட்ட ரீதியான பொறுப்பைக் கொண்டிருப்பவராவார், அதாவது காப்பீடு என்பதை நிகழ்வுக்குப் பிந்தைய இயங்கம்சம் என மேலும் துல்லியமாக விவரிக்கலாம். எடுத்துக்காட்டுக்கு, ஒரு தனிப்பட்ட காயத் தாக்குதல் பாலிசியானது ஒரு கார் விபத்தின் இடர் இழப்பை காப்பீட்டு நிறுவனத்திற்கு மாற்றிவிடுவதில்லை. இடரானது பாலிசிதாரருக்கானதாகவே உள்ளது, அதாவது விபத்தில் சிக்கிய மனிதர். காப்பீட்டு பாலிசியானது, ஒரு விபத்து (நிகழ்வு) பாலிசிதாரருக்கு நிகழ்ந்தால், பாலிசிதாரருக்கு அதற்கான குறிப்பிட்ட மதிப்பு கொண்ட இழப்பீட்டை அளிக்கலாம், அது அந்த பாதிப்பு/சேதரத்தை ஈடு செய்யும் அளவில் இருக்கக்கூடும் என்பதையே வழங்குகிறது.  
இடர் மேலாண்மையின் வழிகள் பல வகைகளாக உள்ளன. இடர் தக்கவைப்பு அம்சமானது தொழில்நுட்ப ரீதியாக குழுவிற்கான இடரைத் தாங்கிக்கொள்கிறது, ஆனால் அதை குழு முழுவதற்கும் பங்கிடுதல் என்பது அது குழுவின் ஒவ்வொரு உறுப்பினர்களுக்கும் ஒருவருக்கொருவரிடையே மாற்றிக்கொள்வதுடன் தொடர்புடையதாகும். இது வழக்கமான காப்பீட்டில் இருந்து வேறுபட்டது, அதாவது இதில் உறுப்பினர்களுக்கிடையே காப்பீட்டு பிரீமியமானது பரிமாறிக்கொள்ளப்படுவதில்லை, ஆனால் அதற்கு மாறாக குழுவின் அனைத்து உறுப்பினருக்கும் மதிப்பீடு செய்யப்படுகிறது.
# இடர் மேலாண்மை

## செயலாக்கம்

### ஓர் இடர் மேலாண்மைத் திட்டத்தை உருவாக்குதல்

ஒவ்வொரு இடரையும் அளக்க சரியான மற்றும் ஏற்ற கட்டுப்பாடுகள் அல்லது எதிர் நடவடிக்கைகளைத் தேர்ந்தெடுத்தல். இடர் தணித்தல் என்பதற்கு மேலாண்மையின் சரியான மட்டத்திலுள்ள அதிகாரிகளின் ஒப்புதல் அவசியமாகிறது. எடுத்துக்காட்டுக்கு, ஒரு நிறுவனத்தின் மதிப்பு மரியாதை தொடர்பான ஓர் இடர் தொடர்பான முடிவுகள் எடுப்பதில் அதன் உயர் மட்ட மேலாண்மை இடம்பெறும். அதே கணினி வைரஸ் தொடர்பான இடரைக் குறித்த விவகாரங்களில் IT மேலாண்மை அதிகாரிகளே முடிவெடுக்கலாம்.  
இடர் மேலாண்மை திட்டமானது இடர்களை நிர்வகிப்பதற்கான பயன்படுத்தக்கூடியதும் செயல்திறன் மிக்கதுமான பாதுகாப்புக் கட்டுப்பாடுகளை முன்மொழிவதாக இருக்க வேண்டும். எடுத்துக்காட்டுக்கு, கணினி வைரஸ்களினால் அதிகமான இடர் ஏற்படும் சூழ்நிலையில், அந்த இடரை ஆண்டி வைரஸ் மென்பொருளைப் பயன்படுத்துவதன் மூலமாக தணிக்கலாம். ஒரு சிறந்த இடர் மேலாண்மைத் திட்டம் என்பது கட்டுப்பாடு செயல்படுத்தல்களுக்கான செயலட்டவணையையும் அதற்குப் பொறுப்பானவர்கள் யார் என்ற விவரத்தையும் கொண்டிருக்க வேண்டும்.  
ISO/IEC 27001 இன் படி, இடர் மதிப்பீடு செய்தல் கட்டத்திற்கு அடுத்த முதல் நிலையில், இடர் தீர்த்தல் திட்டத்தைத் தயாரித்தலே ஆகும், கண்டறியப்பட்ட ஒவ்வொரு இடரையும் எவ்வாறு கையாளவேண்டும் என்பதைப் பற்றிய முடிவுகள் ஆவணமாக்கப்பட்டு அதில் இடம்பெற்றிருக்க வேண்டும். இடர்களைத் தணித்தல் என்பது பெரும்பாலும் பாதுகாப்புக் கட்டுப்பாடுகளின் தேர்ந்தெடுத்தலையே குறிக்கிறது. இது பயன்படுத்தத்தக்க தன்மையின் அறிக்கையில் ஆவணமாக்கப்பட வேண்டும், மேலும் இது தேர்ந்தெடுக்கப்பட்ட தரநிலைகளிலிருந்து எந்த குறிப்பிட்ட கட்டுப்பாட்டு குறிக்கோள்கள் தேர்ந்தெடுக்கப்பட்டன மற்றும்
அவை ஏன் தேர்ந்தெடுக்கப்பட்டன என்பதைக் கண்டறிய வேண்டும்.
# இடர் மேலாண்மை

## செயலாக்கம்

### செயல்படுத்தல்

இடர்களின் விளைவுகளைத் தணிக்க, திட்டமிடப்பட்ட அனைத்து முறைகளையும் பயன்படுத்துதல். ஒரு காப்பீட்டு நிறுவனத்திற்கு மாற்றிவிட தேர்ந்தெடுக்கப்பட்ட இடர்களுக்காக காப்பீடு பாலிசிகளை வாங்குதல், நிறுவனத்தின் குறிக்கோள்களைத் தியாகம் செய்யாமல் தவிர்க்கக்கூடிய அனைத்து இடர்களையும் தவிர்த்தல், மற்றவற்றைக் குறைத்தல் மற்றும் மீதமுள்ளவற்றை ஏற்றுக்கொள்ளுதல் ஆகியவை இதிலடங்கும்.
# இடர் மேலாண்மை

## செயலாக்கம்

### திட்டத்தின் மறுஆய்வு மற்றும் மதிப்பாய்வு

தொடக்க இடர் மேலாண்மைத் திட்டங்கள் ஒருபோதும் முழுமையானதாகவும் சிறப்பானதாகவும் இருக்காது. பயிற்சி, அனுபவம் மற்றும் உண்மையான இழப்பின் விளைவு முடிவுகள் ஆகியவை திட்டத்தில் மாற்றங்கள் தேவை என்ற நிலையை வழங்கும். மேலும் இவை எதிர்கொள்ளப்படும் இடர்களைக் கையாள்வதில் எடுக்கப்படும் முடிவுகளுக்கு சாத்தியமுள்ள உதவிக்கான தகவல்களை வழங்கும்.  
இடர் பகுப்பாய்வு முடிவுகள் மற்றும் மேலாண்மைத் திட்டங்கள் வழக்கமாக புதுப்பிக்கப்பட வேண்டும். இதற்கு இரண்டு முக்கியக் காரணங்கள் உள்ளன:  
1. முன்னர் தேர்ந்தெடுத்திருந்த கட்டுப்பாடுகள் இன்னும் பயன்படுத்தத்தக்கதாகவும் செயல்திறன் மிக்கவையாகவும் உள்ளனவா என்பதை மதிப்பாய்வு செய்வது மற்றும்
1. வணிகச் சூழலில் சாத்தியமுள்ள இடர் அளவு மாற்றங்களை மதிப்பாய்வு செய்தல் ஆகியவையாகும். எடுத்துக்காட்டுக்கு, விரைவாக மாறிக்கொண்டுவரும் வணிகச் சூழலுக்கு தகவல் இடர்கள் சிறந்த எடுத்துக்காட்டாகும்.
# இடர் மேலாண்மை

## குறைபாடுகள்

இடர்கள் தவறாக மதிப்பீடு செய்யப்பட்டு முன்னுரிமையமைக்கப்பட்டால், நிகழ வாய்ப்பில்லாத இடர்களைக் கையாள்வது அவற்றுக்காக சிரத்தையெடுத்துக்கொள்வது போன்ற செயல்களில் நேரம் வீணாகக்கூடும். நிகழ வாய்ப்பில்லாத இடர்களை மதிப்பீடு செய்வதற்கு அதிக நேரத்தை செலவழித்தல் மற்றும் அவற்றுக்கான மேலாண்மை செயல்களில் ஈடுபடுதல் ஆகியவற்றால் இன்னும் இலாபத் தன்மை மிக்க வழிகளில் பயன்பட்டிருக்கக்கூடிய வளங்களை வழிமாறிப் பயன்படுத்தி அவை வீணாகலாம். நிகழ வாய்ப்பில்லாத நிகழ்வுகள் நிகழக்கூடும், ஆனால் நிகழ்வதற்கான வாய்ப்பு மிகவும் குறைவாக உள்ள இடர் ஒன்று இருப்பின், அதை ஏற்றுக்கொண்டு அதனால் இழப்பு ஏற்பட்டால், அந்த விளைவைக் கையாள்வது சிறந்ததாகும். பண்பறி இடர் மதிப்பீடு என்பது பொருள் சார்ந்ததாகவும் இசைவுத் தன்மை குறைவானதாகவும் உள்ளது. முறையான பிரதான இடர் மதிப்பீட்டு செயலாக்கம் என்பது சட்டப்பூர்வமானது மற்றும் அதிகாரக் கட்டுப்பாடுகள் ரீதியானதுமாகும்.  
*இடர் மேலாண்மை செயலாக்கங்களின்* முன்னுரிமையமைத்தல் என்பது ஒரு நிறுவனம் தனது பணித்திட்டத்தை முடிப்பதற்கும் அல்லது தொடங்குவதற்கும் கூட மிகவும் உதவிகரமானதாக இருக்கக்கூடும். இடர் மேலாண்மை செயலாக்கம் முழுவதுமாக முடியும் வரை பிற பணிகளை நிறுத்திவைத்தால் மட்டுமே இது உண்மையாகும்.  
இடர் மற்றும் நிச்சயமற்ற தன்மை ஆகிய இரண்டுக்கும் இடையே உள்ள வேறுபாட்டை நினைவில் கொள்வதும் முக்கியமானதாகும். இடரை தாக்கங்கள் x நிகழ்தகவு என்ற கணக்கீட்டில் அளவிட முடியும்.
# இடர் மேலாண்மை

## இடர் மேலாண்மையின் பகுதிகள்

பெருநிறுவன நிதியியலில் பயன்படுத்துகையில், **இடர் மேலாண்மையானது** ஒரு நிறுவனத்தின் இருப்புநிலைக் குறிப்பிலான நிதியியல் அல்லது செயல்பாட்டியல் இடரை அளவிடுதல், கண்காணித்தல் மற்றும் கட்டுப்படுத்தல் ஆகியவற்றுக்கான ஒரு நுட்பமாகும். இடரின் மதிப்பு என்பதைக் காண்க.  
பேசல் II பணிச்சட்டகமைப்பு இடர்களை சந்தை இடர் (விலை இடர்), கடன் இடர் மற்றும் செயல்பாட்டியல் இடர் எனப் பிரிக்கிறது. மேலும் இந்த ஒவ்வொரு கூறுக்குமான மூலதனத் தேவைகளையும் குறிப்பிடுகிறது.